Årets sidste dag er den dag, hvor der bliver solgt mest fyrværkeri. Forhandlerne kan godt mærke, der er krise, men krudt skal der jo til. Årets hit er store batterier, og folk køber typisk krudtet her på årets sidste dag. - Det er den dag, der sker mest, siger Krudtchef hos krudtkongen på Nibevej ved Aalborg, Simon Løvstrøm, der håber på en omsætning i nærheden af millionen. Men krisen kradser også på krudtmarkedet, og han kan tydeligt mærke, at folk sparer lidt, men de ved, hvad de vil have. - De vil have batterier og gerne nogle store nogle. Raketter sælger ikke så godt i år desværre, siger Simon Løvstrøm.
Årets hit blandt nordjyderne er batterier.